נספח 1 :  התנאים פיזיים הדרושים למבנה החטיבה הצעירה על פי התוכנית של משרד החינוך
1. שטח המבנה 
1. על חדר גן בחטיבה הצעירה להיות בן 65 מ"ר לכיתה.
2. על חדר של כיתות א' ו-ב' בחטיבה צעירה להיות בן  65 מ"ר לכיתה.
3. לכל צמד כיתות יתוכננו מטבחון ופינה רטובה.
4. לכל שתי כיתות יתוכנן וייבנה מחסן פנימי צמוד בן ארבעה מ"ר שישמש שטח לאחסון.
5. לכל שתי כיתות יתוכנן וייבנה מחסן חצר צמוד בן שישה מ"ר.
6. לכל יחידה ייבנה ממ"ד ובו פונקציות כמו חדר מינהלה, חדר פעילות ומחסן.
7. סך כל שטח יחידת התכנון של החטיבה הצעירה יהיה בן 169 מ"ר.
2. תכנון מבנה החטיבה הצעירה
1. החטיבה הצעירה תתוכנן לפי אחת מהאפשרויות האלה: 
· אגף או מבנה נפרד של בית הספר
· קומה נפרדת
· בתים נפרדים לקבוצות של כיתות בהרכב אחד (גן וכיתה א').
2. [bookmark: _GoBack]אם בוחרים אחת משתי האפשרויות הראשונות, רצוי למקם את החטיבה הצעירה בקומת הקרקע. בכל מקרה יש להעמיד לשימושה כניסה וחדר מדרגות נפרדים מאלה של כלל בית הספר.
3. חדר הלימוד בשטח של 65 מ"ר יורכב מחלל כיתתי בשטח של 40-35 מ"ר ומאזור שקט בשטח של 30-25 מ"ר. האזור השקט יופרד מהחלל הכיתתי באמצעות קיר עם חלון הפונה אל הכיתה, באופן שיישמר קשר עין (אפשרות צפייה) בין האזור השקט לכיתה וכן תישמר בו אקוסטיקה טובה. החלל הכיתתי יהיה חלק מחלל גדול המשותף למקבץ דו-גילי, שיאפשר גם עבודה בסמוך לאזור השקט. האזור השקט ישמש לעבודה בקבוצה קטנה של עד 12 תלמידים. על השטחים הכיתתיים של כל מקבץ של שתי כיתות להיות פתוחים ורצופים כדי שתתאפשר זרימה חופשית של ילדים בין החללים השונים.
4. שטחי אחסון: נוסף לשטח אחסון לכל צמד כיתות (בית), יהיו שטחי אחסנה כיתתיים מרוהטים בחלל המשותף וסמוך לאזור השקט. שטחי האחסנה יכולים להיבנות בגומחות, במדפים פתוחים או במגרות ובארונות המאפשרים נעילה.
5. המטבחון/הפינה הרטובה יכללו שני כיורים לפחות, מהם כיור אחד בגובה של 62 – 70 ס"מ וכיור אחד בגובה רגיל (למבוגרים). יש לתכנן את הברזים למים קרים ולמים חמים. כמו כן יש לתכנן מקום למקרר ולתנור.
6. שירותים: בכל צמד כיתות (בית) יותקנו לפחות שלושה תאים (אסלות). במקרה של הפרדה לבנים ולבנות יותקן תא נוסף (אסלה), בתיאום עם האדריכל היועץ בתחום הבינוי והתקצוב. גובה האסלות בשירותים וכן גובה הכיורים בשירותים יהיה רגיל, כמו בשירותים למבוגרים. באחד ה"בתים" יש לקבוע תא לשירותי נכים. כמו כן יש לקבוע תא שירותים לצוות.
7. יש להקצות אזור מבואה שישמש להתקנת תאים לילקוטים ולמעילים, לוח מודעות להורים וכדומה.
8. הגובה התחתון של משקופי החלונות יהיה 1.10 מ', כדי לאפשר הצמדת שולחנות עבודה לקיר.
9. יש להקפיד על גובה תקרה רגיל, מכיוון שמדובר בילדים קטנים. כמו כן תקרה גבוהה מדי יוצרת בעיות אקוסטיות. 
10. חובה להתקין תקרה אקוסטית בכל שטחי החטיבה הצעירה.

